ଆରମ୍ଭ ହେଲା ଲୋକପର୍ବ ଚଇତି\nରାୟଗଡ଼ା ଅଫିସ୍,୨୬।୧୨- ରାୟଗଡ଼ା ଜିଲାର ଲୋକପର୍ବ ଚଇତି ମହୋତ୍ସବ ମଙ୍ଗଳବାର ଆରମ୍ଭ ହୋଇଛି।\nଆରମ୍ଭ ହେଲା ଲୋକପର୍ବ ଚଇତି December 26th, 04:17 AM December 26th, 04:19 AM\nରାୟଗଡ଼ା ଅଫିସ୍,୨୬।୧୨- ରାୟଗଡ଼ା ଜିଲାର ଲୋକପର୍ବ ଚଇତି ମହୋତ୍ସବ ମଙ୍ଗଳବାର ଆରମ୍ଭ ହୋଇଛି। ଜିଲାପାଳ ଗୁହାପୁନମ ତାପସ କୁମାରଙ୍କ ନେତୃତ୍ୱରେ ସହରର ପ୍ରସିନ୍ଧ ମା'ମଝି ଘରିଆଣୀଙ୍କ ନିକଟରେ ପୂଜାର୍ଚ୍ଚନା କରାଯାଇ ଆଜ୍ଞାମାଳ ନେଇ ଏକ କଳସ ଶୋଭାଯାତ୍ରା ବାହାରିଥିଲା। ଏହି ଶୋଭାଯାତ୍ରା ଜିସିଡ଼ି ପଡ଼ିଆ ଠାରେ ହୋଇଥିବା ଚଇତି ମଞ୍ଚ ନିକଟରେ ପହଞ୍ଚତ୍ବ। ପରେ ଜିଲାପାଳ ଏଠାରେ ଶୁଭକଳସ ସ୍ଥାପନ କରିବାର କାର୍ଯ୍ୟକ୍ରମ ରହିଛି। ପ୍ରାୟ ୧୦ହଜାର ଲୋକଙ୍କ ସମାଗମକୁ ଦୃଷ୍ଟିରେ ରଖି ପ୍ରଶାସନ ପକ୍ଷରୁ ବ୍ୟାପକ ବ୍ୟବସ୍ଥା କରାଯାଇଛି। ଚଇତିର ପ୍ରଥମ ସନ୍ଧ୍ୟାରେ ନେପାଳ କାଠମାଣ୍ଡୁ ଅଞ୍ଚଳର ନେୱାରୀ ଲୋକନୃତ୍ୟ ମୁଖ୍ୟ ଆକର୍ଷଣ ପାଲଟିବ । ଏହାଛଡା କଲିକତାର କଥକ ନୃତ୍ୟ, କଳାହାଣ୍ଡିର ପଞ୍ଚରଙ୍ଗା ନୃତ୍ୟ, ଗଞ୍ଜାମ ପାଟପୁରର ଘୋଡାନାଚ, ବନଦୁର୍ଗା ନୃତ୍ୟ, ଗଞ୍ଜାମ ଭଞ୍ଜନଗରର ପଶୁମୁଖା ନୃତ୍ୟ, ଖୋର୍ଦ୍ଧାର ପାଇକଆଖଡା, ରାୟଗଡା କାଶୀପୁର ତଳଝରି ଅଞ୍ଚଳର ଢ଼େମସା ନୃତ୍ୟ, ବିଷମକଟକର ପାରମ୍ପରିକ ଆଦିବାସୀ ନୃତ୍ୟ କଳାକାରମାନେ ପ୍ରଦର୍ଶନ କରିବେ । ଏହାଛଡା ସ୍ଥାନୀୟ କଳାକାରମାନେ ବିଭିନ୍ନ ନୃତ୍ୟ ପ୍ରଦର୍ଶନ କରିବାର କାର୍ଯ୍ୟକ୍ରମ ରହିଛି ।\nଟ୍ରେନ୍ ଚଳାଚଳ ବିଳମ୍ବ ଯୋଗୁ ଯାତ୍ରୀ ହଇରାଣ\nପାରଳାଖେମୁଣ୍ଡି, ୧୯।୧(ସ୍ବ.ପ୍ର.)-ଗଜପତି ଜିଲାର ପାରଳାଖେମୁଣ୍ଡି ଷ୍ଟେଶନକୁ ବିଭିନ୍ନ ଟ୍ରେନ ଚଳାଚଳରେ ବିଳମ୍ବ ଯୋଗୁ ଯାତ୍ରୀମାନଙ୍କୁ ହଇରାଣ ହେବାକୁ ପଡୁଛି। ଶନିବାର ରାଉରକେଲା-ଗୁଣୁପୁର ରାଜ୍ୟରାଣୀ ଏକ୍ସପ୍ରେସ ପାରଳାଖେମୁଣ୍ଡି ଷ୍ଟେଶନରେ ନିର୍ଦ୍ଧାରିତ ସମୟ ଦିନ ୧ଟା ୧୫ମିନିଟ ପରିବର୍ତ୍ତେ ୨ଟା ୧୫ମିନିଟ ଅର୍ଥାତ ୧ଘଣ୍ଟା ବିଳମ୍ବରେ ପହଞ୍ଚତ୍ଥିଲା।\nଯୁବତୀଙ୍କୁ ଅସଦାଚରଣଃ ଯୁବକଙ୍କୁ ମାଡ ମାରି ପୋଲିସ ଜିମା ଦେଲେ ଗ୍ରାମବାସୀ\nଜୟପୁର,୧୯। ୧(ଡି.ଏନ.ଏ)-କୋରାପୁଟ ଜିଲା ଜୟପୁର ସଦର ଥାନା ଅଞ୍ଚଳରେ ଶନିବାର ପୂର୍ବାହ୍ନରେ ଜଣେ ଯୁବତୀଙ୍କୁ ଅସଦାଚରଣ କରାଯାଇଥିବା ଅଭିଯୋଗ ହୋଇଛି। ଏହି ଘଟଣାରେ ସମ୍ପୃକ୍ତ ଯୁବକଙ୍କୁ ଗ୍ରାମବାସୀ ନିସ୍ତୁକ ମାଡ଼ ମାରିବା ପରେ ପୋଲିସ ଜିମା ଦେଇଛନ୍ତି।\nପିଠା କାର୍ଯ୍ୟକ୍ରମରେ ସରପଞ୍ଚଙ୍କୁ ଆକ୍ରମଣ\nକୁନ୍ଦୁରା,୧୯।୧(ଡି.ଏନ୍.ଏ.)-କୁନ୍ଦୁରା ବ୍ଲକ୍ ଘୁମର ପଞ୍ଚାୟତରେ ଶନିବାର ପିଠା କାର୍ଯ୍ୟକ୍ରମରେ କେତେଜଣ ସ୍ଥାନୀୟ ଯୁବକ ସରପଞ୍ଚ କୁସୁମା ଗଦବାଙ୍କୁ ଆକ୍ରମଣ କରିଥିବା ଅଭିଯୋଗ ହୋଇଛି। ଆହତ ସରପଞ୍ଚଙ୍କୁ ବୈପାରୀଗୁଡ଼ା ଗୋଷ୍ଠୀ ସ୍ବାସ୍ଥ୍ୟକେନ୍ଦ୍ରରେ ଭର୍ତ୍ତି କରାଯାଇଛି। ଏନେଇ ବୈପାରୀଗୁଡ଼ା ଥାନାରେ ମଧ୍ୟ ଏତଲା ଦିଆଯାଇଛି।\nପ୍ଲାଷ୍ଟିକ ବର୍ଜନ ନେଇ ସଚେତନତା\nଡାବୁଗାଁ,୧୯।୧(ଡି.ଏନ.ଏ.)-'ଧରିତ୍ରୀ' ଏବଂ 'ଓଡ଼ିଶା ପୋଷ୍ଟ'ର ପ୍ଲାଷ୍ଟିକ ଫ୍ରି ଓଡ଼ିଶା ଅଭିଯାନରେ ନବରଙ୍ଗପୁର ଜିଲା ଡାବୁଗାଁ ବ୍ଲକ ଅଧୀନ କୋଇଲାରୀ କସ୍ତୁରବା ଗାନ୍ଧୀ ବାଳିକା ବିଦ୍ୟାଳୟ ସାମିଲ ହୋଇଛି। ଏହି ଉପଲକ୍ଷେ ଶନିବାର ଉକ୍ତ ବିଦ୍ୟାଳୟର ପ୍ରଧାନ ଶିକ୍ଷୟିତ୍ରୀ ବିଷ୍ଣୁପ୍ରିୟା ବେହେରାଙ୍କ ତତ୍ତ୍ୱାବଧାନରେ ଏକ ସଚେତନତା କାର୍ଯ୍ୟକ୍ରମ ହୋଇଥିଲା। ପ୍ଲାଷ୍ଟିକ ଓ ପଲିଥିନ ବ୍ୟବହାର ଯୋଗୁ ଆମ ପରିବେଶ ଉପରେ କୁପ୍ରଭାବ ପଡୁଥିବା ପ୍ରଧାନ ଶିକ୍ଷୟିତ୍ରୀ କହିବା ସହ ଏହି ସାମଗ୍ରୀ ବର୍ଜନ କରିବାକୁ ଛାତ୍ରୀମାନଙ୍କୁ ପରାମର୍ଶ ଦେଇଥିଲେ।\nରାସ୍ତା କାମକୁ ବିରୋଧ କରି ଜେସିବି ଜାଳିଲେ ମାଓବାଦୀ\nମାଲକାନଗିରି,୧୯।୧(ଡି.ଏନ୍.ଏ.)- ମାଲକାନଗିରି ଜିଲା ସୀମାନ୍ତ ଛତିଶଗଡରେ ମାଓବାଦୀମାନେ ବିକାଶମୂଳକ କାର୍ଯ୍ୟର ବିରୋଧ କରିଆସୁଛନ୍ତି। ବିଭିନ୍ନ ସମୟରେ ସେମାନେ ରାସ୍ତା ଖୋଳିଦେବା ଓ କାମରେ ନିୟୋଜିତ ମେଶିନଗୁଡ଼ିକୁ ପୋଡ଼ିଦେଉଥିବା ଘଟଣା କିଛି ନୂଆ କଥା ନୁହେଁ।\nଲାଲଗଡ଼ରେ ପହଞ୍ଚତ୍ଛି ବିକାଶଃ ନିର୍ଭୟରେ ଜୀବନ ବିତାଉଛନ୍ତି ଆଦିବାସୀ\nମାଲକାନଗିରି, ୧୯।୧ (ଡି.ଏନ୍.ଏ.) - ଯେଉଁଠି ଦିନେ ମାଓବାଦୀଙ୍କ ଇସାରାରେ ପତ୍ର ହଲୁ ନ ଥିଲା ସେହି ଅଞ୍ଚଳରେ ଲୋକେ ଆତଙ୍କିତ ଅବସ୍ଥାରେ ଥିଲେ । କୌଣସି ପ୍ରଶାସନିକ ଅଧିକାରୀ, ଠିକାଦାର, ବ୍ୟବସାୟୀ କିମ୍ବା ଶିକ୍ଷୟିତ୍ରୀ ଶିକ୍ଷକମାନେ ସେହି ଅଞ୍ଚଳକୁ ଯିବାକୁ ଦିନେ ଭୟ କରୁଥିଲେ। ଏବେ ସେ ଚିତ୍ର ବଦଳିଯାଇଛି। ପ୍ରଗତି ପଥରେ ସାମିଲ ହୋଇଛନ୍ତି ଅଞ୍ଚଳବାସୀ। ହସଖୁସିରେ ଜୀବନ ବିତାଉଛନ୍ତି।\nଜୀବନକୁ ବାଜି ଲଗାଇ ଲୋକେ ହେଉଛନ୍ତି ନଦୀ ପାର\nମାଲକାନଗିରି,୧୯।୧ (ଡି.ଏନ୍.ଏ.)-ମାଲକାନଗିରି ଜିଲା ସହ ପଡୋଶୀ କୋରାପୁଟ ଜିଲାର ଶତାଧିକ ଲୋକ ପ୍ରତ୍ୟହ ମୋଟୁଠାରେ ସାବେରୀ ଏବଂ ସିଲେରୁ ନଦୀରେ ବିପଦସଙ୍କୁଳ ଅବସ୍ଥାରେ ଡଙ୍ଗାରେ ନଦୀ ପାର ହେଉଛନ୍ତି। ସୀମାନ୍ତ ଆନ୍ଧ୍ର ଏବଂ ତେଲେଙ୍ଗାନା ରାଜ୍ୟରେ ଉନ୍ନୟନ କାର୍ଯ୍ୟ ଲାଗି ଶ୍ରମିକ ଅଭାବ ଯୋଗୁ ଆମ ରାଜ୍ୟର ମାଲକାନଗିରି, କୋରାପୁଟ ଓ ନବରଙ୍ଗପୁର ଜିଲାରୁ ଶହ ଶହ ଶ୍ରମିକ ଏବଂ ବ୍ୟବସାୟୀ ଏହି ୨ ରାଜ୍ୟକୁ ଦୈନନ୍ଦିନ ଯାତାୟାତ କରନ୍ତି। ଏଥିସହ ଉଭୟ ରାଜ୍ୟର ସୀମାନ୍ତରେ ବ୍ୟବସାୟ ପାଇଁ ମାଲକାନଗିରିରୁ ପନିପରିବା ସହ ଅନ୍ୟାନ୍ୟ ସାମଗ୍ରୀ ନଦୀ ପାର ହୋଇଯାଇଥାଏ।\nକୋରୁକୋଣ୍ଡା ସେତୁ ନିର୍ମାଣ ବନ୍ଦ ଯୋଗୁ ଜନ ଅସନ୍ତୋଷ\nକୋରୁକୋଣ୍ଡା,୧୯।୧- ମାଲକାନଗିରି ଜିଲା ସଦରମହକୁମାଠାରୁ ବାଲିମେଳା ଚିତ୍ରକୋଣ୍ଡା ମୁଖ୍ୟ ରାସ୍ତା ମଧ୍ୟରେ ୩ଟି ଛୋଟ ଛୋଟ ନଦୀ ପଡୁଛି। ବର୍ଷାଦିନେ ଏହି ନଦୀରେ ବନ୍ୟାଜଳ ପ୍ରବାହିତ ହୋଇ ଗମନାଗମନ ବାଧାପ୍ରାପ୍ତ ହୋଇଥାଏ।
